பெயர் (இலக்கணம்)

எழுத்திலக்கணத்தின் கூறுகளாக எழுத்தியலில் கூறப்பட்டுள்ள  பெயருக்கு, நன்னூல் இலக்கணம் வகுத்துள்ளது.

இடுகுறிப்பெயர்  இடுகுறிப்பெயர் என்பது காரணம் ஏதுமின்றி ஒரு பொருளுக்கு இதுதான் பெயர் எனப் பெயரிட்டு வழங்கும் பெயராகும்., காரணப்பெயர்  ஏதாவதொரு காரணம் கருதி ஒரு பொருளுக்கு அக்காரணத்தைச் சுட்டி வைக்கப்படும் பெயர் காரணப்பெயராகும்  ஆகிய இரண்டும் பொதுப்பெயராகவும் சிறப்புப்பெயராகவும் வரும். இடுகுறி காரணப் பெயர்பொதுச் சிறப்பின - நன்னூல் 62  

இவ்விரு பெயர்களும் பொதுப்பெயர் , சிறப்புப்பெயர் என்று மேலும் இருவகையாகப் பிரிக்கப்படுகின்றன். அவை,

 இடுகுறிப் பொதுப்பெயர் - மரம், பழம் முதலியன்
 இடுகுறிச் சிறப்புப்பெயர் - மாமரம், ஆரஞ்சுப் பழம் முதலியன்
 காரணப் பொதுப்பெயர் - அணிகலன், புலவன் போன்றவை
 காரணச் சிறப்புப் பெயர் - நெத்திச்சுட்டி, பாரதி போன்றவை.

 எழுத்துகளின் பெயர் 

அகரம் முதல் ஓளகாரம் வரை உள்ள பன்னிரண்டு எழுத்துகளும் உயிர் என்றும், க் முதல் ன் வரையுள்ள பதினெட்டு எழுத்துகளும் மெய் என்றும் பெயர் பெறும், என்று நன்னூல் எழுத்துகளுக்குப் பெயரிட்டு அழைக்கிறது.அம்முதல் ஈராறு ஆவி கம்முதல்
மெய்ம்மூ வாறுஎன விளம்பினர் புலவர்.-  நன்னூல் 63 

 குறில் 

உயிர் எழுத்துகளுள் அ,இ,உ,எ,ஒ என்னும் ஐந்து எழுத்துகளும் குறில் எனப்பெயர் பெறும்.அவற்றுள்
அஇ உஎ ஒக்குறில் ஐந்தே. -  நன்னூல் 64  

 நெடில் 
ஆ, ஈ, ஊ, ஏ, ஐ, ஓ, ஔ என்ற ஏழு எழுத்துகளும் நெடில் எழுத்துகள் எனப்பெயர் பெறும். ஆஈ ஊஏஐ ஓஒள நெடில் -  நன்னூல் 65 

 சுட்டு 
அ, இ, உ என்னும் மூன்று எழுத்துகளும் சொல்லுக்கு முதலில் வந்து சுட்டுப் பொருளை உணர்த்துவதால் அவை சுட்டெழுத்துகள் எனப் பெயரிடப்பட்டன.அ இ உ முதல்  தனிவரின் சுட்டே

 வினா 

எ,யா என்னும் இரண்டெழுத்துகளும் மொழிக்கு முதலிலும் ஆ, ஓ என்னும் எழுத்துகள் இரண்டும் மொழிக்கு இறுதியிலும் ஏ என்னும் எழுத்து மொழிக்கு முதல் மற்றும் இறுதி ஆகிய இரண்டு இடங்களிலும் வினாப் பொருளை உணர்த்தி வருமென்பதால் அவை வினா எழுத்துகள் எனப் பெயர் பெற்றன.எயா முதலும் ஆஓ ஈற்றும்  ஏஇரு வழியும் வினாவா கும்மே - நன்னூல் 67 

 அடிக்குறிப்புகள் 

 வெளி இணைப்புகள் 
 மதுரை தமிழ் இலக்கிய மின் தொகுப்புத் திட்டத்தில் உள்ள நன்னூல் தொகுப்பு 
 நன்னூல் (மூலம்)

பகுப்பு:நன்னூல்